દાહોદ જિલ્લા એસ.પી હિતેશ જોયસરને મળેલી બાતમીના આધારે ડીવાયએસપી એ.બી ડામોરના માર્ગદર્શનમાં લીમડી પોલીસ મથકના પીએસઆઇ પી.એમ જુડાલ સહિતના સ્ટાફે ગુરુવારની બપોરે પરથમપુર ગામે છાપો માર્યો હતો. પોલીસને જોઇને સકજીભાઇ હિરજીભાઇ મુનિયા સહિતના પરિવારના સભ્યો ઘરને સ્ટોપર મારીને ફરાર થઇ ગયા હતાં. ઘરમાં વિદેશી દારૂ સંગ્રહી રાખ્યો હોવાની ચોક્કસ બાતમી હોવાથી પંચોની હાજરીમાં સ્ટોપર ખોલીને પોલીસે અંદર પ્રવેશ કર્યો હતો. 1,34,400નો દારૂનો જથ્થો જપ્ત કરીને લીમડી પોલીસે સકજી સામે ગુનો દાખલ કર્યો હતો.